Seun (7) sterf op pad skool toeFoto: Verskaf. ŉ Sewejarige seun is Vrydagoggend dood toe ŉ motor hom raakgery het op pad skool toe. Garrith Jamieson, woordvoerder van Rescue Care, het gesê die voorval het omstreeks 07:00 plaasgevind op die hoek van Crossmoorrylaan en Raffiaweg in Chatsworth, Durban. “Toe paramedici by die toneel opdaag het die seun ŉ hartstilstand beleef. Paramedici het dadelik probeer om die kind by te bring, maar sy beserings was te erg en hy is op die toneel dood verklaar,” het Jamieson gesê. Die kind het volgens Jamieson verskeie beserings opgedoen. Die omstandighede rondom die voorval is in dié stadium nog nie duidelik nie. Die polisie ondersoek die voorval.